සංගක්කාරගේ අනර්ඝ ශතකයට හතරේ පහර 13ක් ඇතුලත් විය.ටෙස්ට් තරගමාලාවේ පළමු තරගයේ ඉනිම් 2 දී ලකුණු 1ක් සහ 2ක් ද, මේ තරගයේ පළමු ඉනිමේ දී ලකුණු නොලබා ද, දැවීගිය සංගක්කාර නැවත ලකුණු අතරට පැමිණීම ශ්‍රී ලංකා කණ්ඩායමට වාසිසහගත තත්වයක් උදාකරලන්නකි.කෙසේවෙතත් ඔහු ඊයේ දිනයේ යවනු ලැබූ සිවුවැනි පන්දුවේදී ( මෝර්නි මෝකල්ගේ ) පළමු ස්ලිප් හී පන්දු රැකීමේ නිරතව සිටි නායක ග්‍රෙහැම් ස්මිත් අතට ලබා දුන් උඩපන්දුව රැකගත්තේනම් තත්වය වෙනස්වීමට ඉඩ තිබිණි.ඒ උඩපන්දුව ස්මිත්ට රැකගැනීමට නොහැකිවූයේ කඩුලු රකින මාක් බවුචර් ඔහුට බාධා කරමින් උඩපන්දුවට කඩාපැනීමේ හේතුවෙනි.සංගක්කාර හා චන්දිමාල් අතර 6වැනි කඩුල්ල සඳහා ලකුණු 104ක අනගි සම්බන්ධතාවයක් ගොඩනැගිණි.සිය මංගල ටෙස්ට් තරගයේ පළමු ඉනිමේදි මෙන්ම දෙවැනි ඉනිමේදිත් අර්ධ ශතකයක් රැස්කළ චන්දිමාල් 6වැනි කඩුල්ල ලෙස ලකුණු 54කට දැවීගියේ ස්ටේන්ගේ පන්දුවකට බවුචර් අතට උඩපන්දුවක් දීමෙනි.